Гэта выстаўка - сапраўдны кніжны форум. Мы тут прадстаўляем самыя важныя кніжныя помнікі, а таксама выданні мінулага года. Для нас яшчэ важна было адзначыць 50-годдзе сучаснага буквара Анатоля Клышкі, па якім вучацца беларускія школьнікі. Нацыянальная бібліятэка арганізавала выстаўку, дзе паказала ўсе чатыры стагоддзі букварыстыкі. Мы пастараліся сабраць у адным месцы аўтараў сучасных буквароў, педагогаў і школьнікаў- адзначыў намеснік дырэктара Нацыянальнай бібліятэкі Беларусі Аляксандр Суша. 